Školský vzdelávací program
ANGLICKÁ KONVERZÁCIA
Vzdelávacia oblasť: Jazyk a komunikácia
Vyučovací predmet: Anglická konverzácia
Ročník: 5. – 9. ročník (nižšie stredné vzdelávanie – ISCED 2)
Časová dotácia: 1 hodina týždenne, spolu cca 33 vyučovacích hodín ročne
Školský rok: 2026/2027
Vypracované v súlade so štátnym vzdelávacím štandardom pre predmet Telesná a športová výchova – nižšie stredné vzdelávanie (Štátny pedagogický ústav) a s Dodatkom č. 17 k štátnym vzdelávacím programom (MŠVVaM SR, č. 2026/10555:2-A3610, účinnosť od 1. 3. 2026), ktorým sa do prierezových tém dopĺňa AI gramotnosť.
Charakteristika predmetu
Predmet Anglická konverzácia rozširuje a upevňuje komunikačné zručnosti žiakov nadobudnuté na vyučovacích hodinách základného predmetu anglický jazyk. Hlavným cieľom je rozvoj plynulosti rečového prejavu (fluency), odbúranie rečových zábran a posilnenie sebavedomia žiakov pri praktickej interakcii v cudzom jazyku.
Vzdelávací obsah je koncipovaný tak, aby pokrýval bežné životné situácie, interkultúrne témy, reálie anglicky hovoriacich krajín aj Slovenska, a zároveň rozvíjal kritické myslenie žiakov. Osobitný dôraz sa kladie na ústnu interakciu (dialóg), samostatný ústny prejav (monológ) a prácu s autentickými textami, audiovizuálnymi materiálmi či digitálnymi nástrojmi.
Základnou organizačnou formou vyučovania je 45-minútová vyučovacia hodina. Vyučovanie prebieha v kmeňovej triede, pričom sa trieda na tomto predmete nedelí.
Materiálno-technické podmienky: Výučba prebieha v kmeňových triedach vybavených interaktívnou tabuľou/dataprojektorom, audiotechnikou a pripojením na internet. Žiaci využívajú autentické časopisy, obrazový materiál, digitálne vzdelávacie aplikácie a interaktívne AI nástroje na podporu konverzácie a tvorby projektov.
Ciele predmetu
· postupne dosiahnuť cieľovú komunikačnú úroveň A2 podľa Spoločného európskeho referenčného rámca pre jazyky (SERR)
· rozvíjať pohotovosť, plynulosť a gramatickú správnosť pri ústnom vyjadrovaní v rôznych komunikačných situáciách 
· osvojiť si spájanie myšlienok, vyjadrovanie vlastných názorov, postojov, preferencií, argumentácie a konštruktívnej diskusie
· upevniť a rozšíriť produktívnu slovnú zásobu a správnu výslovnosť, intonáciu a prízvuk
· spoznať reálie, kultúru a zvyky anglicky hovoriacich krajín v porovnaní s vlastnou kultúrou a tradíciami Slovenska
· rozvíjať všeobecné a prierezové spôsobilosti, prácu v tíme, tvorbu a prezentáciu projektov, kritické myslenie a digitálnu/AI gramotnosť

Rozdelenie časovej dotácie 
Predmet sa vyučuje v 5., 6., 7., 8. a 9. ročníku s časovou dotáciou 1 hodina týždenne (cca 33 vyučovacích hodín za školský rok na ročník). Časová dotácia je rozdelená medzi tematické celky a pravidelné hodnotenie/prezentáciu projektov nasledovne:
	Ročník
	Tematické celky
	Počet hodín / rok

	5. ročník
	Predstavenie, Priatelia a rodina, Môj svet, Čas, Bývanie, Ľudia, Prázdniny
	33 h

	6. ročník
	Spoznávanie sa, Škola, Zvieratá, Denný režim, Vianoce, Príroda, Stravovanie, Veľká Noc, Oblečenie, V meste
	33 h

	7. ročník
	Minulosť a prítomnosť, Sláva a šťastie, Ľudské telo a starostlivosť o zdravie, Krajina, ktorej jazyk sa učím, História, Človek a ochrana životného prostredia, Mládež a jej svet, vzťahy medzi rovesníkmi 
	33 h

	8. ročník
	Zážitky, Na potulkách, Tvoja voľba, Každodenné záležitosti, Prestávka, Naša planéta, Príbehy
	33 h

	9. ročník
	Problémy, Budúcnosť, Riziká, Môžem sa opýtať?, Kupovanie a predávanie, Protest
	33 h



Prierezové témy a AI gramotnosť
Na základe Dodatku č. 17 k štátnym vzdelávacím programom (MŠVVaM SR, účinnosť od 1. 3. 2026) sa do prierezových tém dopĺňa AI gramotnosť (AIG). V predmete Anglická konverzácia sa realizuje najmä integráciou do konverzačných tém, projektovej práce a prípravy písomných/ústnych podkladov.
Žiaci sa učia použiť nástroje generatívnej AI (napr. konverzačných chatbotov) ako partnerov na precvičovanie dialógov, generovanie slovnej zásoby, kontrolu výslovnosti či prípravu osnovy prezentácií. Zároveň kriticky posudzujú výstupy AI, overujú faktickú správnosť a osvojujú si etické a bezpečné používanie technológií pri štúdiu cudzích jazykov.
Použité skratky prierezových tém: OSR – Osobnostný a sociálny rozvoj, ENV – Environmentálna výchova, MUV – Multikultúrna výchova, MDV – Mediálna výchova, OZO – Ochrana života a zdravia, TBZ – Tvorba projektu a prezentácie, AIG – AI gramotnosť.


Stratégia vyučovania
Vyučovanie je založené na komunikatívnom a činnostne zameranom prístupe (Communicative Language Teaching). Dominujú metódy podnecujúce aktívny ústny prejav žiakov:
· Interaktívne a dramatizačné metódy: hranie rolí (role-play), simulácie reálnych situácií (reštaurácia, obchod, u lekára), riadený a neformálny rozhovor.
· Projektové a problémové vyučovanie: tvorba plakátov, digitálnych prezentácií a ich ústna obhajoba.
· Práca s digitálnymi technológiami a AI: interaktívne jazykové cvičenia, konverzácia s AI asistentom, tvorba audio/video nahrávok.
· Formy práce: práca vo dvojiciach (pair-work), práca v malých skupinách (group-work), tímové diskusné hry a frontálna výučba pri zavádzaní nových modelov.
Hodnotenie a klasifikácia predmetu
AKO nebude klasifikovaná známkou, ale formou absolvoval/neabsolvoval.
Hodnotenie je komplexnou činnosťou založenou na individuálnom prístupe k žiakovi, prevládajúcim znakom je pozitívne hodnotenie.
Čo sa hodnotí
1. prístup, postoj a vzťah žiaka k predmetu – aktivita, snaha, samostatnosť, pripravenosť, angažovanosť 
1. primerané reakcie v dialógu a dodržiavanie komunikačného zámeru
1. správne a funkčné použitie slovných spojení
1. zrozumiteľnosť prejavu

Špecifické kritériá a formy hodnotenia
Absolvoval:
Hodnotenie sa udelí žiakovi, ktorý sa aktívne zapájal do vyučovacieho procesu, pravidelne sa zúčastňoval konverzačných aktivít (práca vo dvojiciach, skupinová diskusia, dramatizácia), splnil podmienky dochádzky a vypracoval aj ústne prezentoval požadované projekty v stanovených termínoch. Žiak preukázal snahu o plynulý ústny prejav a osvojenie si preberanej slovnej zásoby.
Neabsolvoval:
Hodnotenie sa udelí žiakovi, ktorý sa nesystematicky zúčastňoval vyučovania, neaktívne pristupoval ku vyučovacím úlohám, neodovzdal alebo neodprezentoval určené projekty a nepreukázal minimálnu požadovanú úroveň komunikačných zručností ani po poskytnutí náhradných termínov či individuálnej pomoci.




Učebné osnovy – 5. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Predstavenie 3 h
	· Predstavenie
· CLIL-Matematické výpočty
· Kultúra- anglické mená
· Výslovnosť- hlásky a písmená
· AIG: precvičovanie hláskovania s využitím jednoduchého hlasového asistenta/aplikácie
	· Pozdraviť, predstaviť sa, opýtať sa druhého, ako sa volá, ako sa má a odkiaľ pochádza.
· Reagovať pri prvom stretnutí.
	OSR, AIG

	Priatelia a rodina
5 h
	· Mestá a krajiny
· Kultúra písania adries
· CLIL Geografia
· Výslovnosť koncoviek
	· Pozná vybrané názvy krajín
· Rozumie písaniu adries v anglicky hovoriacich krajinách
· Opýtať sa na adresu a uviesť vlastnú adresu
· Pomenovať základné krajiny a kontinenty, uviesť svoju národnosť
· Vie správne vyslovovať koncovky slov
	OSR, MUV

	Môj svet
5 h
	· Kultúra- školy v anglicky hovoriacich krajinách
· CLIL – Biológia
· Výslovnosť krátke a dlhé samohlásky
	· Porovnať typický školský deň v UK a na Slovensku
· Opísať základné časti tela človeka a zvierat
· Naučí sa správne vyslovovať krátke a dlhé hlásky
	OSR, MUV

	Čas
5 h
	· Kultúra a šport v anglicky hovoriacich krajinách
· CLIL – Hudobná výchova, hudobné nástroje
· Výslovnosť
	· Rozprávať o svojich obľúbených športoch a aktivitách
· Pomenovať hudobné nástroje a vyjadriť svoje hudobné preferencie
· Upevní si správnu výslovnosť hlások 
	OSR, MUV

	Bývanie
5 h
	· Kultúra – anglické mesto 
· CLIL – dejiny miest
· Výslovnosť hlások
	· Opísať typické anglické mesto a jeho hlavné objekty
· V jednoduchosti opísať históriu svojho mesta či obce
· Upevní si výslovnosť vybraných hlások
	OSR, MUV

	Ľudia
5 h
	· Kultúra – ľudia 
· CLIL – Umenie
· Výslovnosť samohlások a slabík
	· Opísať fyzický vzhľad a vlastnosti priateľa alebo rodinného príslušníka
· Ovláda základné pojmy z umenia
· Ovláda správnu výslovnosť
	OSR, MUV

	Prázdniny
5 h
	· Plány
· Zážitky
· Opakovanie učiva
· Záverečné hodnotenie
· AIG: rešerš nápadov a lokalít na možnú dovolenku
	· Povedať o svojich plánoch na najbližší víkend a prázdniny
· Sformulovať a odprezentovať predstavu o svojej vysnívanej dovolenke
	OSR, AIG, TBZ






Učebné osnovy – 6. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Spoznávanie sa
2 h
	· Osobné informácie, záľuby
· Krajiny sveta – svetové  geografické reálie
	· Viesť rozhovor o sebe a klásť otázky partnerovi
· Pomenovať národnosti a jazyky sveta
· Použiť AI chatbot na simulovanie rozhovoru s cudzincom z vybranej krajiny
	OSR, AGI

	Škola
5 h
	· Školské pomôcky- slovná zásoba k vyučovaniu
· Školské predmety – rozvrh hodín, preferencie
· Miestnosti v škole – orientácia v budove školy
	· Pomenovať a opísať predmety v triede 
· Vyjadriť názor na vyučovacie predmety 
· Navigovať niekoho po priestoroch školy
	OSR

	Zvieratá
5 h
	· Domáci miláčikovia – starostlivosť o zvieratá
· Časti tela zvierat
· Činnosti zvierat – slovesá pohybu
	· Opísať svojho domáceho miláčika
· Porovnať stavbu tela rôznych zvierat
· Opísať správanie a schopnosti zvierat
	OSR

	Denný režim
6 h
	· Denný režim a domáce povinnosti
· Činnosť ľudí a ich povolanie
· Aktivity vo voľnom čase
	· Opísať svoj typický deň a povinnosti doma
· Rozprávať o práci rodičov a ich povolaniach
· Prezentovať svoje voľnočasové aktivity
· Sformulovať súvislý prejav o dennom režime
	OSR, TBZ

	Vianoce
2 h
	· Vianočné tradície v Anglicku
· Tradičné anglické koledy (carols)
	· Opísať vianočné zvyky v UK
· Zaspievať a analyzovať text koledy
	OSR

	Príroda
5 h
	· Príroda na vidieku – krajinné prvky
· Ovocie a zelenina
· Ochrana prírody, parky v UK/SR 
· Príkazy a zákazy
· Separácia odpadu – ekológia, recyklácia
· Počasie, ročné obdobia, mesiace
	· Opísať prírodné prostredie vidieka
· Pomenovať a kategorizovať ovocie a zeleninu
· Rozprávať o pravidlách v národnom parku
· Formulovať príkazy a zákazy v prírode
· Vysvetliť dôležitosť triedenia odpadu
· Zahrať krátku predpoveď počasia
	OSR, OZO, ENV

	Stravovanie
3 h
	· Ponuka jedál
· V reštaurácii
	· Zostaviť jedálny lístok pre reštauráciu
· Inscenovať objednávanie jedla v reštaurácii
	OSR, TBZ

	Oblečenie a mesto
5 h
	· Druhy a opis oblečenia - móda
· Nákup oblečenia
· Orientácia v meste
· Dopravné prostriedky, cestovanie
· Budovy a pamiatky
	· Opísať, čo majú ľudia oblečené
· Navigovať niekoho na mape mesta
· Kúpiť si lístok na hromadnú dopravu
· Opísať obľúbenú pamiatku v meste
· Využiť AI na simuláciu rozhovoru s turistickým sprievodcom po známych pamiatkach
	OSR, AGI





Učebné osnovy – 7. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Minulosť a prítomnosť 
5 h
	· Culture - The story of England
· CLIL – História
	· Porovnať spôsob života v minulosti a dnes
· Viesť ústnu diskusiu o kľúčových míľnikoch britskej histórie
· použiť AI chatbot na rolovú hru s historickou osobnosťou z UK (napr. panovníkom či vynálezcom)
	OSR, MUV, AGI

	Sláva a šťastie 
5 h
	· Čitateľské návyky teenagerov
· CLIL:IKT Slovná zásoba
	· Poznať a rozumieť slovnej zásobe k téme
· Diskutovať v skupinách o populárnej kultúre, knižných a filmových trendoch teenagerov
· Viesť rozhovor o digitálnych technológiách a AI
	OSR, MDV, AGI

	Ľudské telo, starostlivosť o zdravie 
5 h
	· Športové podujatia
· CLIL - Biológia
	· Poznať a rozumieť slovnej zásobe k téme
· Dramatizovať návštevu u lekára/lekárnika a opisovať zdravotné symptómy
· Viesť ústny komentár k športovému podujatiu
	OSR, OZO

	Krajina, ktorej jazyk sa učím, História 
6 h
	· Kultúra – Robin Hood
· CLIL - Umenie
	· Poznať a rozumieť slovnej zásobe k téme
· Zohrať dramatizovanú scénku zo známych britských legiend (napr. Robin Hood)
· Diskutovať o umeleckých dielach a britskom folklóre
	OSR, MUV

	Človek a príroda, ochrana životného prostredia 
7 h
	· Kultúra - Austrália
· CLIL - Prírodopis
	· Poznať a rozumieť slovnej zásobe k téme
· Prezentovať ústne unikátnu austrálsku fauna a flóru
· Viesť problémovú diskusiu o klimatických zmenách a ochrane ekosystémov
· Trénovať s AI argumentáciu v ekologickej debate
	OSR, MDV, ENV, AGI, TBZ

	Mládež a jej svet, vzťahy medzi rovesníkmi 
5 h
	· Kultúra - víkend
· CLIL – Európske občianstvo
	· Poznať a rozumieť slovnej zásobe k téme
· Diskutovať vo dvojiciach o medziľudských vzťahoch, rovesníckom tlaku a trávení voľného času
· Simulovať stretnutie mládeže z rôznych krajín EÚ
	OSR, MUV





Učebné osnovy – 8. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Zážitky 
6 h
	· Príspevok na blog
· Voľnočasové aktivity
· Biológia: Pocit strachu
	· hovoriť o prázdninách;
· hovoriť o minulých dejoch a udalostiach;
· rozprávať príbeh podľa obrázkov;
· hovoriť o svojich skúsenostiach a zážitkoch;
·  napísať blog o svojom zážitku;
· potvrdiť si svoje informácie;  hovoriť o svojich obavách;
· dať návrh; reagovať na návrh
	OSR, TBZ

	Tu a tam 
5 h
	· Práca so slovnou zásobou - festivals
· Vyjadrenie budúcnosti
· Ako fungujú hudobné nástroje
	· hovoriť o svojich plánoch, faktoch v budúcnosti a vyjadriť predvídanie;
· hovoriť o návšteve festivalu;
· navrhnúť webovú stránku
· vedieť opísať ako fungujú hudobné nástroje
	OSR, MDV

	Voľba
5 h
	· Rozvoj zručností hovorenia
· Britské ikony dizajnu
· Geografia: migrácia
	· hovoriť o svojich preferenciách;
· hovoriť o kompetenciách, záujmoch a preferenciách
· rozprávať o svojich ambíciách a snoch;
· spoznať ikony Britského dizajnu a rozprávať o nich
· hovoriť o migrácii
· Viesť s AI simulovaný rozhovor o kariérnych voľbách a budúcom povolaní.

	OSR, MUV, AGI

	Každodenný život
5 h
	· Zahraničné univerzity
· Vynálezcovia
· Domáce práce

	· hovoriť o povinnostiach, zákazoch a povoleniach;
· hovoriť o schopnostiach;
· vyjadriť pravdepodobnosť; opísať fotografie;
· hovoriť a poznať známych vynálezcov
· hovoriť o prácach v domácnosti
· spoznať a hovoriť o zahraničných univerzitách
	OSR, MUV

	Prestávka
5 h
	· Práca so slovnou zásobou
· Turistický sprievodca
· Charitatívne podniky v UK
	· v hovoriť o peniazoch;
· hovoriť o míňaní peňazí;
· hovoriť o tom, ako sa niečo deje; napísať príspevok do turistického sprievodcu o nákupných strediskách
· ospravedlniť sa, vyjadriť ľútosť; zareagovať na ospravedlnenie a vyjadrenie ľútosti
	OSR, ENV

	Naša planéta
7 h
	· Práca so slovnou zásobou – životné prostredie
· Ochrana životného prostredia
· Ekosystémy
	· hovoriť o faktoch a všeobecných pravdách; hovoriť o pravdepodobných dejoch, ktoré sa odohrávajú buď v prítomnosti alebo budúcnosti;
· rozprávať o životnom prostredí
· rozprávať o ekosystémoch
	OSR, ENV





Učebné osnovy – 9. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Problémy
6 h
	· Kultúra: popová hudba 
· História: Hodvábna cesta 
	· Používať osvojenú slovnú zásobu a štruktúry pri písaní projektu o súčasnej popovej hudbe
· Diskutovať o vplyve popovej kultúry na spoločnosť a o historickom význame Hodvábnej cesty
· Prezentovať ústny projekt s AI-asistovanou vizualizáciou
· Kriticky zhodnotiť informácie poskytnuté AI nástrojom v diskusii
	OSR, MUV, AGI, TBZ

	Budúcnosť
5 h
	· Kultúra: vzdelávací systém v USA
· Biológia: vnútorné hodiny
	· Osvojiť si slovnú zásobu k danej téme a vedieť ju aktívne používať v komunikácii
· Vedieť porovnať školský systém na Slovensku a v USA
	OSR, MUV

	Riziká
5 h
	· Kultúra: Centrá voľného času 
· Geografia: Tektonické dosky
	· Formovať a obhajovať stanoviská k rizikovému správaniu a tráveniu voľného času mládeže
· Osvojiť si slovnú zásobu témy a vedieť ju aktívne používať v komunikácii
· Ústne opísať prírodné katastrofy a tektonické procesy
· Použiť AI ako partnera na simuláciu krízového manažmentu a rozhovoru so záchranárom
	OSR, OZO, AGI

	Môžem sa opýtať 
7 h
	· Kultúra: Tínedžeri a peniaze
· Sociálne štúdia: TV (vplyv TV na spoločnosť)
	· Porozumieť počutému a čítanému textu a vedieť interpretovať jeho obsah
· Osvojiť si slovnú zásobu a vedieť ju aktívne používať v komunikácii
	OSR, MUV

	Kupovanie a predávanie 
5 h
	· Kultúra: Anglický jazyk 
· Ekonomika: Peniaze (platobné metódy) 
	· Viesť hĺbkový rozhovor a uplatňovať pokročilé dopytovacie stratégie o finančnej gramotnosti mladých a vplyve médií/TV na spoločnosť
· Osvojiť si slovnú zásobu témy a vedieť ju aktívne používať v komunikácii
	OSR, MDV

	Protest
5 h
	· Kultúra: Oxford a Cambridge 
· Politika: Vláda (Spojeného kráľovstva a Spojených štátov) 
	· Osvojiť si slovnú zásobu a vedieť ju aktívne používať v komunikácii
· Prezentovať tradičné akademické hodnoty Oxfordu a Cambridgu
· Vedieť porovnať medzi sebou vlády Spojeného kráľovstva, Spojených štátov a na Slovensku
· Použiť AI ako oponenta pri nácviku argumentácie a vyjadrovania nesúhlasu
	OSR, MUV, AGI, TBZ



